«Мәгариф» журналы бөек татар шагыйре Габдулла Тукайның тормыш юлына һәм иҗатына багышланган «Моңлы саз чыңнары» сыйныфтан тыш чаралар сценарийлары һәм дәрес эшкәртмәләре конкурсы игълан иткән иде. Бәйгедә Актаныш, Әтнә, Кукмара, Мамадыш, Лаеш, Казан укытучылары актив катнашты. Иң уңышлы конкурс эшләрен «Тукай дөньясы» интернет-порталында урнаштырдык.
Конкурс таләпләренә җавап биргән язмалар шулай ук «Мәгариф» нең басма һәм «Мәгариф.рф» электрон версиясендә дөнья күрәчәк.
Укытучыларның эшләре белән әлеге сылтама буенча үтеп таныша аласыз.